
PËR RINOVIM LICENCE SHA UJËSJELLËS-KANALIZIME LIBRAZHD

Në mbështetje të nenit 14 pika 1/a, nenit 17 të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, si dhe vendimin e Këshillit të Ministrave nr. 958, datë 6.5.2009 “Për miratimin e kategorive të licencimit dhe të procedurave për aplikim për licencë”, Komisioni Kombëtar Rregullator

VENDOSI:

1. Rinovim licence për efekt të ndryshimit të drejtuesit ligjor, operatorit sh.a. Ujësjellës-Kanalizime Librazhd me:
Drejtues ligjor:	Gani Ali Poçi
Drejtues teknik:	 Ermela Xhemal Xherri
2. Operatori sh.a. UK Librazhd autorizohet të kryejë veprimtarinë përkatëse të kualifikuar në kategoritë:
Kategoria A: Për grumbullimin dhe shpërndarjen e ujit për konsum publik.
Kategoria C: Për largimin e ujërave të ndotura.
3. Zonat e shërbimit të këtij operatori janë bashkitë Librazhd, Përrenjas; komunat: Qendër, Rrajcë.
4. Kjo licencë është e vlefshme deri në datën 18.1.2016 siç është përcaktuar në vendimin e KKRR-së nr. 1, datë 18.1.2012.

KRYETARI 
 Avni Dervishi
